Translate the text from Welsh to English.



 
Ym mis Mai 2013, cyhoeddais fy strategaeth ar gyfer yr amgylchedd hanesyddol yng Nghymru, a oedd yn nodi cyfres o fesurau a fydd yn ein galluogi i ddiogelu ein treftadaeth yn ogystal â denu mwy o bobl i’w mwynhau a’i defnyddio. Wrth lunio’r strategaeth honno a pharatoi ar gyfer y Bil Treftadaeth arfaethedig, roeddem wedi ymgysylltu’n helaeth ag arbenigwyr ar dreftadaeth, rhanddeiliaid a’r cyhoedd. Un o’r camau gweithredu oedd edrych ar yr opsiynau ar gyfer creu panel cynghori annibynnol newydd i roi cyngor arbenigol i helpu Llywodraeth Cymru i ddatblygu strategaeth a pholisïau ar gyfer yr amgylchedd hanesyddol yn y dyfodol a darparu gwasanaethau sy’n gysylltiedig â’r amgylchedd hanesyddol ar lefel genedlaethol yng Nghymru. Byddai hynny’n ategu gwaith y Grŵp Amgylchedd Hanesyddol, sef cynrychiolwyr sydd wedi eu henwebu gan sefydliadau ledled y sector yng Nghymru, ac sy’n gweithredu fel fforwm i randdeiliaid allu cyfathrebu a chydgysylltu’r camau a gymerir.

Ym mis Gorffennaf 2013, cyhoeddais ‘Dyfodol ein gorffennol: Ymgynghoriad ar gynigion ar gyfer amgylchedd hanesyddol Cymru’. Roedd cefnogaeth gref ymhlith yr ymatebwyr o ran y syniad o ddatblygu cynlluniau strategol rheolaidd, a fyddai’n cael eu cynhyrchu ar y cyd â’r sector. Roedd yr ymatebwyr hefyd yn cefnogi’r syniad o greu panel cynghori a fyddai’n helpu i ddatblygu’r cynlluniau ac yn herio’r gwasanaethau sy’n gysylltiedig â’r amgylchedd hanesyddol pan fo hynny’n briodol. Yn fy natganiad llafar i’r Cynulliad ym mis Ionawr, cyhoeddais fy mwriad i fwrw ymlaen â’r cynigion hyn, a nawr hoffwn roi’r wybodaeth ddiweddaraf ichi o ran sut y byddaf yn gwneud hynny.

Yn y cynigion a oedd yn destun yr ymgynghoriad, cyfeiriwyd at y gwaith o ddatblygu cynlluniau strategol fel proses wirioneddol gydweithredol a fyddai’n cynnwys ymgysylltu’n helaeth â rhanddeiliaid. Y bwriad ar hyn o bryd yw datblygu cynlluniau bob pum mlynedd, gan lunio rhaglen waith gynhwysfawr, gyfoes ac effeithiol sy’n cynnwys tri maes gweithredu cydgysylltiedig: cynyddu ein gwybodaeth am yr amgylchedd hanesyddol; ei ddiogelu; ac ymgysylltu â’r cyhoedd gan sicrhau bod mwy o bobl yn cael y cyfle i fanteisio ar yr amgylchedd hwnnw. Bydd angen gwybodaeth a chofnodion dibynadwy, cyfoes a hawdd eu defnyddio mewn perthynas â’r amgylchedd hanesyddol i ategu’r meysydd gwaith hyn.  
Er y bydd y cynlluniau strategol yn cael eu datblygu’n benodol ar gyfer sector yr amgylchedd hanesyddol, byddant hefyd yn ein helpu i wireddu’r nodau datblygu cynaliadwy cenedlaethol yr ydym yn awyddus i’w cynnwys ym Mil Cenedlaethau’r Dyfodol ac yn ategu’r cynigion a ddatblygir o dan y rhaglen ddeddfwriaethol ehangach, gan gynnwys y biliau Cynllunio ac Amgylchedd.

Bydd fy swyddogion yn Cadw yn chwarae rhan allweddol yn y gwaith o ddatblygu a chyflawni’r camau a nodir yn y cynlluniau olynol. Fodd bynnag, bydd angen meithrin ymdeimlad ehangach o berchnogaeth, drwy ymgysylltu ac ymgynghori â’n partneriaid yn y Grŵp Amgylchedd Hanesyddol a thu hwnt. Hoffwn gynnig bod y panel cynghori annibynnol yn chwarae rhan bwysig yn hynny o beth drwy roi cyngor imi ar ddatblygu’r cynlluniau, a pharatoi adroddiadau ar hynt eu gweithredu.

Yn ogystal â chyflawni’r rôl honno, byddai’r panel yn darparu cyngor arbenigol a chanllawiau. Hefyd lle bo’n briodol, byddai’n herio’r rheini sy’n darparu gwasanaethau sy’n gysylltiedig â’r amgylchedd hanesyddol ar gyfer y cyhoedd ar lefel genedlaethol yng Nghymru. Mae’n bwysig bod y rhaglenni gwaith newydd yn adlewyrchu ac yn adeiladu ar y cyfraniad sylweddol y mae’r sector yn ei wneud i’r economi a lles ein cymdeithas, gan helpu i greu twf a swyddi, gwella cyrhaeddiad addysgol, lleihau effeithiau tlodi a denu mwy o bobl i fanteisio ar ddiwylliant sy’n berthnasol i bob un ohonom. Byddai’n panel yn cynnig syniadau newydd ac ysgogol o ran sut y gallai sector yr amgylchedd hanesyddol ymateb i’r her o helpu i sicrhau’r canlyniadau hyn ar gyfer pobl Cymru.      

Am y rhesymau uchod, bydd y panel yn chwarae rôl allweddol yn y gwaith o gefnogi’r sector, ac felly rwyf wedi penderfynu ei sefydlu ar sail statudol, drwy’r Bil Treftadaeth. Mae hynny’n adlewyrchu pa mor bwysig yw’r amgylchedd hanesyddol yng ngolwg Llywodraeth Cymru, gan gydnabod yr angen i gynllunio polisïau hirdymor ac ymrwymo iddynt. Bydd aelodau’r panel yn cael eu penodi ar ôl dilyn proses benodi dryloyw sy’n cadw at y Cod Ymarfer ar gyfer Penodiadau gan Weinidogion i Gyrff Cyhoeddus.

Rwyf nawr wedi gofyn i fy swyddogion yn Cadw drafod y trefniadau manwl, ar gyfer y panel cynghori a’r broses gynllunio strategol, gyda’r prif randdeiliaid a phartneriaid, gan gynnwys aelodau’r Grŵp Amgylchedd Hanesyddol. Cynhelir cyfarfodydd dros y misoedd nesaf gyda’r bwriad o benderfynu ar fanylion terfynol y dull gweithredu arfaethedig erbyn dechrau’r hydref, mewn pryd ar gyfer cyflwyno’r Bil Treftadaeth.

Cyhoeddir y datganiad hwn yn ystod y toriad er mwyn rhoi’r newyddion diweddaraf i’r Cynulliad. Pe bai unrhyw aelod yn dymuno imi wneud datganiad pellach neu ateb unrhyw gwestiwn ar ôl y toriad byddwn yn hapus iawn i wneud hynny.







Translation:


 
In May of 2013 I published my historic environment strategy for Wales which articulated a series of measures that were designed to enable the protection of our heritage and encourage public access, enjoyment and participation. That strategy, and the preparatory work for the forthcoming Heritage Bill, was informed by an extensive engagement with heritage specialists, stakeholders and the general public. A specific action was to explore the options for the establishment of a new independent advisory panel to provide expert advice to support the Welsh Government in the development of future historic environment policy and strategy and the delivery of historic environment services at a national level in Wales. This would complement the work of my Historic Environment Group, which comprises nominated representatives of organisations from across the sector in Wales and acts as a forum for stakeholder communication and coordinated action.


In July of 2013 I published ‘*The future of our past: A consultation on proposals for the historic environment of Wales*’. The consultation responses strongly supported the development of regular strategic plans, produced in collaboration with the sector. The responses also provided further support for the establishment of the advisory panel, both to assist with the development of the plans and also to support and, where appropriate, to challenge our historic environment services. In my oral statement to the Assembly in January, I announced my intention to take both of these proposals forward. I would now like to provide an update on how I intend to proceed.


The proposals outlined in the consultation saw the development of the strategic plans as being a genuinely collaborative process, with extensive stakeholder engagement. The current intention is that the plans will be developed at five yearly intervals and will set out a comprehensive, contemporary and effective programme of work covering three interrelated areas of activity: increasing our knowledge of the historic environment, conserving it and engaging with the public and promoting access. These areas of work will need to be supported by authoritative, accessible and up\-to\-date information and records relating to the historic environment.


While these strategic plans will be specifically developed for the historic environment sector, they will also contribute to achieving the shared national sustainable development goals which we propose to include in the Future Generations Bill as well as complementing the proposals being developed by the wider legislative programme, including the Planning and Environment bills.


My officials in Cadw will have a key role in the development and delivery of the actions contained within the successive plans. However, there will also be a need to foster a wider sense of ownership, which will be achieved though engagement and consultation with our partners in my Historic Environment Group and elsewhere. I propose that the independent advisory panel would have a key role in advising me on the development of the plans and reporting on their delivery.


In addition to this role, the panel would also provide expert advice, guidance and, where appropriate, challenge for those who deliver public historic environment services at a national level in Wales. It is important that the emerging work programmes demonstrate and build upon the significant contribution that the sector makes to economic and social well\-being, contributing to jobs, growth, education attainment, the alleviation of poverty and participation in a shared culture. The panel would offer new and stimulating perspectives for how the historic environment sector can contribute to the challenge of achieving these outcomes for the people of Wales.      


For these reasons the panel will have a key role in supporting the sector and with this in mind I am minded to establish it on a statutory basis through the Heritage Bill. This reflects the importance that the Welsh Government attaches to the historic environment as well as recognising the need for long\-term policy commitment and planning. Membership of the panel will also follow a transparent appointments process, reflecting the Code of Practice for ministerial appointments to public bodies.


I have now asked my officials in Cadw to discuss the detailed arrangements for the advisory panel and for the strategic planning process with key stakeholders and partners, including members of the Historic Environment Group. Meetings will be held over the coming months with the intention of finalising the proposed approach by the early autumn, in time for the introduction of the Heritage Bill.


This statement is being issued during recess in order to keep members informed. Should members wish me to make a further statement or to answer questions on this when the Assembly returns I would be happy to do so.